ՀՀ կրթության և գիտության նախարարությունը` ի դեմս ՀՀ ԿԳ նախարար Արմեն Աշոտյանի, ՀՀ պետական բուհերի ռեկտորների խորհուրդը` ի դեմս խորհրդի նախագահ, ԵՊՀ ռեկտոր Արամ Սիմոնյանի և «Լույս» հիմնադրամը` ի դեմս կրթական ծրագրի տնօրեն Ժաքլին Կարաասլանյանի, նախարարությունում կայացած մամուլի ասուլիսի ընթացքում ազդարարել են համատեղ նոր նախաձեռնության` «Գիտելիքի համալիր» ծրագրի մեկնարկը: Ծրագրի նպատակը Հայաստանի առաջատար բուհերի և փորձագետների միջև փորձի փոխանակման ապահովումն է, որը հնարավորություն է տալիս բոլոր ներգրավվածներին` միմյանց փոխանցել ուսումնառության և գիտելիքի պրակտիկ գործածման լավագույն փորձը: